# Συγγραφή μηνύματος

Για να συνθέσετε ένα νέο μήνυμα στο Geary, πατήστε το πλήκτρο Νέο μήνυμα στην εργαλειοθήκη.

Για να απαντήσετε σε ένα μήνυμα, ανοίξτε το μενού μηνυμάτων στην πάνω δεξιά γωνία του μηνύματος και επιλέξτε Απάντηση, Απάντηση σε όλους ή Προώθηση. Μπορείτε επίσης να απαντήσετε στο τελευταίο μήνυμα σε μια συζήτηση μέσα από τα πλήκτρα της εργαλειοθήκης Απάντηση, Απάντηση σε όλους ή Προώθηση.

# Λειτουργίες

Η σύνταξη μηνύματος στο Geary σας επιτρέπει να ρυθμίσετε τη γραμματοσειρά, το μέγεθος και το χρώμα του κειμένου. Μπορείτε επίσης να παρεμβάλετε υπερσυνδέσμους στα μηνύματα.

Το Geary μπορεί επίσης να στείλει απλά μηνύματα κειμένου. Στο αναπτυσσόμενο μενού, επιλέξτε ή αποεπιλέξτε "Πλούσιο κείμενο" για εναλλαγή μεταξύ κατάστασης απλού και πλούσιου κειμένου.

Μπορείτε να επισυνάψετε ένα αρχείο σε ένα μήνυμα που γράφετε με οποιονδήποτε από αυτούς τους τρόπους:

Πατήστε το πλήκτρο Επισύναψη αρχείου που βρίσκεται κάτω αριστερά του παραθύρου σύνταξης, έπειτα επιλέξτε ένα αρχείο για επισύναψη.

Μεταφέρτε το αρχείο από τον διαχειριστή αρχείων Ναυτίλο στο παράθυρο σύνταξης και αποθέστε το ή στο πεδίο κειμένου στην κορυφή του παραθύρου ή στην εργαλειοθήκη προς τα κάτω.

A number of keyboard shortcuts are available in the composer; see for details.

You may specify a signature to be inserted into the composer in the dialog.

# Πρόχειρα

Για διακομιστές αλληλογραφίας που υποστηρίζουν πρόχειρα, το Geary θα αποθηκεύσει αυτόματα το μήνυμα καθώς πληκτρολογείτε. Αν κλείσετε τη σύνταξη χωρίς αποστολή, το Geary θα σας προτρέψει να κρατήσετε το πρόχειρο ή να το απορρίψετε.

Για να επεξεργαστείτε ένα υπάρχον πρόχειρο, επιλέξτε τον φάκελο προχείρων στον κατάλογο φακέλων, επιλέξτε το μήνυμα και πατήστε "Επεξεργασία προχείρου" στην προβολή μηνυμάτων.

Το Geary διαγράφει το πρόχειρο όταν στέλνετε το μήνυμα.